- Հայաստանը, Արցախն ու Ջաւախքը մեր հիմնական կիզակէտերն են ամէն իմաստով՝ քաղաքական, դիւանագիտական, տնտեսական, ընկերային: Հայաստանին մեր տրամադրելիութիւնը եւ աշխատանքը, զորս կ՛ընենք, բացայայտ են: Օրինակ, որպէս Արեւմտեան Ամերիկայի կառոյց, Համակուսակցական ծրագիրով Շիրակի մարզին աջակցելու պատասխանատուութիւնը մեզի յանձնուած է եւ հոն արդէն իսկ ունինք նոր երիտասարդական կեդրոն մը (Գիւմրիի մէջ), որուն բացումը կատարեցինք 2016ի Յուլիսին, եւ հիմա կ՛աշխատինք մեր յաջորդ ծրագիրին վրայ: